EkBass/fiwiki-20250220-pages-articles huggingface dataset:
Elisabeth Tamm

Elisabeth Tamm (30. kesäkuuta 1880 Julita – 23. syyskuuta 1958 Julita) oli ruotsalainen liberaali poliitikko, naisasianainen ja yksi viidestä ensimmäisestä naisesta, jotka valittiin Ruotsin valtiopäiville vuonna 1921. Tamm syntyi varakkaaseen maanomistajaperheeseen ja sai konservatiivisen kasvatuksen. Isänsä August Tammin kuoltua vuonna 1905 hän otti vastuulleen kotitilansa Fogelstadin ylläpitämisen. Isä oli toiminut valtiopäiväedustajana, ja hänen sekä ystäviensä kautta Elisabeth Tamm oli tutustunut politiikkaan ja naisasialiikkeeseen. Tammin kartanolla alkoi kokoontua niin kutsuttu Fogelstadin ryhmä, johon kuuluivat muun muassa Kerstin Hesselgren ja Elin Wägner. He järjestivät siellä naisille tarkoitettuja kansalaisvaikuttamiskursseja 1920-luvulta 1950-luvulle. Tamm valittiin Julitan kunnanvaltuustoon, jonka varapuheenjohtajana hän toimi 1913–1916, sekä Södermanlandin maakäräjävaltuustoon. Hän piti tärkeinä asioina muun muassa sosiaalipolitiikkaa ja luonnon ja ihmisen välistä tasapainoa. Kun naiset saivat äänioikeuden ja vaalikelpoisuuden valtakunnan tasolla, Tamm valittiin liberaalin kokoomuspuolueen listalta valtiopäiville ensimmäisten naisten joukossa vuonna 1921. Kun liberaalipuolue hajosi kieltolakikysymykseen, Tammista tuli viimeisen vuoden ajaksi sitoutumaton liberaali. Valtiopäivä- aikansa jälkeen hän palasi kunnallispolitiikkaan, ja vuonna 1933 hänestä tuli Julitan kunnanvaltuuston puheenjohtaja. Vuonna 1940 Tamm julkaisi Elin Wägnerin kanssa ekologiseen maankäyttöön tähtäävän kirjan Fred med jorden. ==Kuvia== Fogelstadgruppen.jpg|Fogelstadin ryhmä: Elisabeth Tamm, Ada Nilsson, Kerstin Hesselgren, Honorine Hermelin ja Elin Wägner. Fogelsta Kvinnliga medborgarskolan vykort.jpg|Rakennus, jossa Fogelstadin ryhmä piti naisille tarkoitettua kansalaiskoulua. ==Lähteet== ==Aiheesta muualla== Luokka:Ruotsalaiset poliitikot Luokka:Ruotsalaiset feministit Luokka:Vuonna 1880 syntyneet Luokka:Vuonna 1958 kuolleet
Lauren Groff

Lauren Groff (s. 23. heinäkuuta 1978 Cooperstown, New York, Yhdysvallat) on yhdysvaltalainen kirjailija, joka on julkaissut romaaneja ja novellikokoelmia. Hän on ollut kolmesti National Book Award -ehdokkaana. == Opiskelu == Groff opiskeli Amherst Collegessa ja Wisconsinin–Madisoninin yliopistossa. Jälkimmäisestä hän valmistui vuonna 2006 maisteriksi pääaineenaan fiktio. == Ura == Groffin esikoisromaani The Monsters of Templeton julkaistiin 2008. Sitä ennen hänen novellejaan oltiin jo julkaistu useissa lehdissä sekä antologioissa. Groffin toinen romaani Arcadia julkaistiin 2012. Se käsittelee 1970-luvun ihanneyhteisöjen epäonnistumisia. Groffin läpimurtoteos oli avioliittokuvaus Fates and Furies (2015). Se sai heti julkaisemisensa jälkeen huomattavia kehuja, ja se sai useita palkintoja sekä ehdokkuuksia. Se oli ehdolla muun muassa National Book Awardiin parhaana proosateoksena. Groffin novellikokoelma Florida (2018) ylsi myös National Book Award -ehdokkuteen. Samoin kuin vuonna 2021 julkaistu Mestarinna. Mestarinna on historiallinen romaani, joka on saanut inspiraationsa runoilija Marie de Francesta. Se sijoittuu luostariin, joka kukoistaa naisvaltaisena. Groffin itsensä mukaan hän halusi Donald Trumpin presidenttikauden seuraksena kirjoittaa feministisen utopian. Groffin romaani The Vaster Wilds julkaistiin 2023. Se on selviytymistarina, joka sijoittuu Jamestownin siirtokunnan talveen 1609–1610, joka tunnetaan nimellä Starving Time, koska silloin yli 80 prosenttia siirtokuntalaisista kuoli tauteihin ja nälkään. == Lähteet == == Aiheesta muualla == *Kotisivut Luokka:Yhdysvaltalaiset kirjailijat Luokka:Vuonna 1978 syntyneet Luokka:Elävät henkilöt
Christina Aistrup Hansen

Christina Aistrup Hansen (s. 13. elokuuta 1984) on tanskalainen rikollinen ja entinen sairaanhoitaja.Information om sundhedsperson Autorisationsregisteret, viitattu 17.4.2024 Aistrup Hansen sai sairaanhoitajan oikeudet Tanskassa 30. kesäkuuta 2009. == Rikokset == 1\. maaliskuuta 2015 sairaanhoitaja Pernille Kurzmann (myöhemmin Kurzmann Lundén) soitti Tanskan poliisille työpaikaltaan Nykøbing Falsterin sairaalasta. Hän epäili työtoveriaan Aistrup Hansenia potilaiden tahallisesta tappamisesta työvuoroillaan. Kurzmann oli vasta valmistuneena aloittanut työskentelyn sairaalassa vuonna 2014; Aistrup Hansen puolestaan oli pidetty ja karismaattiseksi luonnehdittu työyhteisön jäsen.Rebecca Cook, The Nurse true story: Where are Pernille Kurzman and Christina Aistrup Hansen now? Digital Spy 3.10.2023, viitattu 17.4.2024 Poliisin saamaa puhelua edelsi yövuoro, jonka aikana kolme potilasta oli kuollut oudosti. Aistrup Hansen oli antanut potilaille diatsepaamia ja morfiinia ilman lääketieteellistä aihetta. Hän halusi usein auttaa myrkyttämiensä potilaiden pelastamisessa. Kun uusi työntekijä Kurzmann kertoi huolistaan, muut sairaalassa yhtyivät niihin, ja osa kertoi epäilleensä Aistrup Hansenia jo vuosien ajan. Lähes kuukauden kestäneen oikeuskäsittelyn jälkeen Aistrup Hansen tuomittiin vuonna 2016 elinkautiseen vankeusrangaistukseen murhista, joiden uhrit olivat Viggo Holm Petersen, Anne Lise Poulsen ja Arne Herskov. Samalla hänet tuomittiin Maggi Margrethe Rasmussenin murhan yrityksestä. Murhatuomiot kumottiin valituksen myötä, koska kaikkia muita kuolemansyitä ei pystytty riittävällä varmuudella poissulkemaan. Oletettuja uhreja oli myös tuhkattu. Aistrup Hansen sai kuitenkin vuonna 2017 kahdentoista vuoden vankeustuomion neljästä murhan yrityksestä. Hän menetti lupansa työskennellä sairaanhoitajana. Aistrup Hansenin todettiin lisäksi antaneen luvattomasti lääkkeitä tyttärelleen.David Buch, Sanne Lau Pedersen, Sygeplejersken fra Nykøbings eksmand kan ikke få den fulde forældremyndighed over deres datter TV2 ØST, viitattu 17.4.2024 Mielentilatutkimuksessa Aistrup Hansenilla todettiin huomiohakuinen persoonallisuus, johon liittyy korostunut tarve olla huomion keskipisteenä. Hän erosi avioliitostaan, mutta entinen mies ei saanut yksinhuoltajuutta. Entinen mies kertoi julkisuudessa pyrkimyksistään kumota tämä ratkaisu. == Julkinen käsittely == Toimittaja Kristian Corfixen kirjoitti Aistrup Hansenin rikoksista kirjan Sairaanhoitaja – Rikos joka ravisteli Skandinaviaa. Hän haastatteli kirjaa varten vangittuna ollutta Aistrup Hansenia, jonka kuvaili olleen yhä vihainen tuomiostaan. Netflixissä julkaistiin Corfixenin kirjaan perustuva true crime -minisarja Sairaanhoitaja (Sygeplejersken), jossa Aistrup Hansenin roolissa esiintyi Josephine Park. Hänet ilmiantanutta Pernille Kurzmannia esitti minisarjassa Fanny Louise Bernth. == Lähteet == Luokka:Sairaanhoitajat Luokka:Tanskalaiset rikolliset Luokka:Vuonna 1984 syntyneet Luokka:Elävät henkilöt
Skienin kirkko

Skienin kirkko () on Skienin kunnassa Telemarkin läänissä Norjassa sijaitseva tiilinen pitkäkirkko vuodelta 1894. Se edustaa tyyliltään uusgotiikkaa. ==Kuvia== Alter Skien Kirke.JPG|Alttari Prekestol Skien.JPG|Saarnastuoli Orgel Skien kirke.JPG|Urut ==Lähteet== ==Aiheesta muualla== Luokka:Norjan kivikirkot kirkko
Sunsweet

Sunsweet, virallisesti Sunsweet Growers Incorporated on yhdysvaltalainen maatalousmarkkinointiosuuskunta, joka perustettiin vuonna 1917 nimellä California Prune and Apricot Growers Association . Sunsweetin pääkonttori sijaitsee Yuba Cityssä, Kaliforniassa. == Historia == Amerikkaan 1850-luvun kultakuumeen aikana muuttanut ranskalainen Louis Pellier toi kotikaupungistaan Agenista luumuja ja alkoi kasvattaa niitä Kaliforniassa. Itseoppinut kasvitieteilijä Luther Burbank jalosti Pellierin luumuista Sunsweet-luumuja. Sunsweet-luumujen kasvattajat perustivat vuonna 1917 oman yhdistyksen, Sunsweet Growers Association. == Tuotteet == Sunsweet valmistaa erilaisia kuivattuja hedelmiä ja mehutuotteita, vaikka se tunnetaankin parhaiten luumuistaan. Yritys valmistaa ja jakelee luumuja, luumumehuja, karpaloita, aprikooseja, nektariineja, ananaksia, mangoja ja taateleita. Muita Sunsweet- tuotteita ovat Ones eli yksittäin pakatut luumut, Jumbo Red Raisins, jotka valmistetaan suurista punaisista chileläisistä rypäleistä, PlumSweets eli suklaapäällysteiset luumut, PlumSmart-luumumehu ja Specialty-mangot, mustikat, kirsikat ja marjasekoitukset. == Markkinat == Sunsweetin markkinasosuus kansainvälisistä luumumarkkinoista on noin kolmasosa ja se myy tuotteitaan yli 45 maassa. == Lähteet == == Aiheesta muualla == *Sunsweetin sivut suomeksi Luokka:Osuustoiminta Luokka:Maatalousyritykset Luokka:Yhdysvaltalaiset elintarvikeyhtiöt
Erika Väliheikki

Erika Väliheikki (s. 24. toukokuuta 2002) on suomalainen pesäpalloilija. Väliheikki edustaa Superpesiksessä pelaavia Helsingin Roihuttaria. Hänen kasvattajaseuransa on Tyrnävän Tempaus. Hän pelaa ulkokentällä kolmospolttajana ja sisäpelissä etenijänä. Väliheikki on pelannut 20 Superpesiksen runkosarjan ottelua. Näissä otteluissa hän on lyönyt yhden kunnarin ja yhden tavallisen juoksun, tuonut viisi juoksua ja kerännyt 45 kärkilyöntipistettä. Väliheikki on pelannut kuusi Superpesiksen alempien pudotuspelien ottelua. Näissä otteluissa hän on lyönyt yhden kunnarin ja yhden tavallisen juoksun, tuonut 13 juoksua ja kerännyt 28 kärkilyöntipistettä. Tilastot päivitetty kauden 2023 jälkeen. == Lähteet == Luokka:Suomalaiset pesäpalloilijat Luokka:Vuonna 2002 syntyneet Luokka:Elävät henkilöt
Zeynab Jalalian

Zeynab Jalalian ; s. 6. kesäkuuta 1982 Dim Qeshlaq-e Olya, Āzārbāyjān-e Gharbī) on iranilainen aktivisti ja poliittinen vanki, joka kuuluu maansa kurdivähemmistöön.Zeynab Jalalian enters 17th year of unlawful imprisonment Kurdistan Human Rights Network 27.2.2024, viitattu 17.4.2024 Jalalian muutti Irakin Kurdistaniin vuonna 1999 ja liittyi Kurdistanin työväenpuolueeseen. Vuonna 2003 hän liittyi Kurdistanin vapaan elämän puolueen (PJAK) naisjärjestöön. Hän palasi salaisesti Iraniin vuosina 2005 ja 2006 mainostamaan järjestön toimintaa. Matkustettuaan minibussilla Kamyaranista Kermānšāhiin Jalalian pidätettiin 26. helmikuuta 2008. Hänet siirrettiin eristykseen pidätyskeskukseen oikeudenkäyntiä odottamaan.Zeinab Jalalian case Redress, viitattu 17.4.2024 Hän joutui sekä fyysisen että psykologisen kidutuksen uhriksi. Jalalian tuomittiin 3. joulukuuta 2008 kuolemaan "vihollisuudesta Jumalaa vastaan" (moharebeh) vallankumouksellisessa oikeudessa Kermānšāhissa. Iranin korkein oikeus piti kuolemantuomion voimassa, mutta lokakuussa 2011 Ali Khamenei muunsi tuomion elinkautiseksi vankeusrangaistukseksi. Jalalian toimi PJAK:n poliittisessa siivessäIranian Kurdish woman denied medical care: Zeynab Jalalian Amnesty International 15.6.2018, viitattu 17.4.2024 eikä viitteitä osallistumisesta aseelliseen toimintaan löydetty, mutta kuolemantuomiota oli alun pitäen perusteltu sillä, että aseellisen toiminnan mahdollisuutta ei suljettu pois. Vuonna 2014 lääkäri suositti Jalalianille siipikalvon poistoleikkausta, mutta viranomaiset ovat evänneet pyynnöt sairaalaan siirtämisestä vedoten turvallisuussyihin. Jalalian on kärsinyt myös muista terveysongelmista, kuten vaikeasta hammasinfektiosta, mutta myös pyyntö siirrosta hammasklinikalle evättiin. Iranin mukaan tiedot hoidon kieltämisestä ovat PJAK:n propagandaa. Huhtikuussa 2016 Yhdistyneiden kansakuntien työryhmä vaati Jalalianin välitöntä vapauttamista, koska hänet oli pidätetty rauhanomaisesta toiminnasta. YK:n työryhmän mukaan Jalalianille ei ollut myönnetty oikeutta reiluun oikeudenkäyntiin, minkä lisäksi hänen kohtelunsa katsottiin rikkoneen kidutuksen kieltoa. Jalalian on siirretty usein vankilasta toiseen. Hän on ollut muun muassa Evinin vankilassa, ja marraskuussa 2020 hänet siirrettiin Yazdin keskusvankilaan. Maaliskuussa 2023 Jalalianin isä, äiti ja kolme veljeä pidätettiin äidin julkaistua videoviestin tyttärensä tilanteesta. Perheenjäsenet vapautettiin pian, mutta heitä varoitettiin pitämästä yhteyttä ihmisoikeusjärjestöihin. Helmikuussa 2024 Jalaliania pidettiin Iranin pitkäaikaisimpana naispuolisena poliittisena vankina ja ainoana elinkautista tuomiota istuvana naispuolisena poliittisena vankina.The Plight of Zeinab Jalalian: A Woman’s Struggle for Freedom and Justice NCRI Women Committee 26.2.2024, viitattu 17.4.2024 == Lähteet == Luokka:Iranilaiset ihmisoikeusaktivistit Luokka:Elinkautisvangit Luokka:Vuonna 1982 syntyneet Luokka:Elävät henkilöt
Dorylaios (Mithridates V)

Dorylaios (, ; 100-luku eaa.) oli antiikin kreikkalainen sotilas, joka oli Mithridates V:n sotapäällikkö () ja ystävä. Dorylaios kuului merkittävään pontoslaiseen kreikkalaissukuun, jolla oli yhteyksiä Pontoksen kuninkaisiin. Mithridates V murhattiin Sinopessa samaan aikaan kun Dorylaios oli Kreetalla etsimässä palkkasotilaita. Murhan vuoksi Dorylaios jätti kotiinpaluun ja siirtyi Knossokseen, jossa hänet palkattiin johtamaan sotaa Gortyniä vastaan, ja hän saattoi sodan nopeasti ja menestyksekkäästi päätökseen. Tämä toi hänelle mainetta. Dorylaioksella oli makedonialainen vaimo nimeltä Sterope ja kaksi poikaa, Lagetas ja Stratarkhas. Lagetaalla oli tytär, joka oli maantieteilijänä tunnetun Strabonin äidinäiti. Näin Dorylaios oli Strabonin äidinäidin isänisä. Dorylaioksella oli veli nimeltä Filetairos, joka jäi Pontokseen. Filetairoksella oli poika, jonka nimi oli myös Dorylaios, ja joka toimi Mithridates VI:n sotapäällikkönä roomalaisia vastaan. Dorylaios kuoli Kreetalla. Mithridates VI:n toiveesta hänen poikansa Lagetas ja Stratarkhas siirtyivät sisarineen takaisin Pontokseen. == Lähteet == Luokka:Antiikin kreikkalaiset sotilaat Luokka:100-luvulla eaa. syntyneet Luokka:Ennen ajanlaskun alkua kuolleet
Dorylaios (Mithridates VI)

Dorylaios (, ; 100-luku/1. vuosisata eaa.) oli antiikin kreikkalainen sotilas, joka oli Mithridates VI:n sotapäällikkö. Dorylaios kuului merkittävään pontoslaiseen kreikkalaissukuun, jolla oli yhteyksiä Pontoksen kuninkaisiin. Hänen isänsä oli Filetairos, joka oli vanhemman Dorylaioksen veli. Tämä vanhempi Dorylaios oli toiminut Mithridates V:n sotapäällikkönä. Nuorempi Dorylaios palveli Mithridates VI:tta niin kutsutuissa Mithridateen sodissa roomalaisia vastaan. == Lähteet == Luokka:Antiikin kreikkalaiset sotilaat Luokka:100-luvulla eaa. syntyneet Luokka:Ensimmäisellä vuosisadalla eaa. kuolleet
Dorylaios

Dorylaios (, ) voi viitata seuraaviin henkilöihin: * Dorylaios (100-luku eaa./1. vuosisata eaa.), Mithridates V:n sotapäällikkö * Dorylaios (100-luku eaa.–1. vuosisata eaa.), Mithridates VI:n sotapäällikkö, edellisen veljenpoika.
Ksenarkhos Seleukeialainen

Ksenarkhos (, ; 1. vuosisata eaa./jaa.) oli antiikin kreikkalainen peripateettiseen koulukuntaan kuulunut filosofi ja grammaatikko, joka oli kotoisin Kilikian Seleukeiasta. Ksenarkhos toimi ensimmäisen vuosisadan eaa. lopulla ja ehkä vielä ensimmäisen vuosisadan jaa. alussa. Hän opetti ensin Aleksandriassa ja sitten Ateenassa ja Roomassa. Roomassa hän oli Areios Didymoksen ja sittemmin tämän oppilaan Augustuksen ystäviä. Ksenarkhos opetti maantieteilijänä tunnettua Strabonia, ja oli tämän kirjoittaessa vanha mutta vielä elossa. Strabonin lisäksi Ksenarkhoksen mainitsevat Simplikios ja Aleksanteri Afrodisiaslainen.Strabon: Geografika XIV s. 670; Simplikios: De caelo 1; Aleksanteri Afrodisiaslainen: De anima s. 154. == Lähteet == Luokka:Antiikin kreikkalaiset grammaatikot Luokka:Peripateettiset filosofit Luokka:Ensimmäisellä vuosisadalla eaa. syntyneet Luokka:Ensimmäisellä vuosisadalla kuolleet
Ksenarkhos

Ksenarkhos (, ) voi viitata seuraaviin henkilöihin: * Ksenarkhos (300-luku eaa.), miimikko * Ksenarkhos Akhaialainen (100-luku eaa.), sotapäällikkö ja lähettiläänä toiminut * Ksenarkhos Ateenalainen (300-luku eaa.), komediakirjailija * Ksenarkhos Seleukeialainen (1. vuosisata eaa.), peripateettiseen koulukuntaan kuulunut filosofi ja grammaatikko
Susan Greenfield

Susan Adele Greenfield (s. 1. lokakuuta 1950) on brittiläinen neurologi ja ylähuoneen jäsen. Hänellä on farmakologian professorin virka Oxfordin yliopistossa. Greenfield on erikoistunut aivojen fysiologiaan ja tutkii uusia lähestymistapoja hermostoa rappeutuviin sairauksiin, kuten Alzheimerin ja Parkinsonin tautiin. Hän on myös julkaissut tiedekirjallisuutta tavallisille ihmisille. Greenfield oli Royal Institutionin ensimmäinen naispuolinen johtaja. Hänen kaudellaan järjestö joutui pahoihin talousvaikeuksiin, mutta pääasiallisena syynä siihen, että Greenfield joutui lähtemään johtotehtävistä, on pidetty hänen mediasuhdettaan. Greenfield julkaisi tuohon aikaan mediassa juttuja siitä, miten tietokoneet ovat vaaraksi aivoille. Hänellä ei kuitenkaan ollut näyttää väitteidensä tueksi varsinaisia vertaisarvioituja tieteellisiä julkaisuja. == Lähteet == Luokka:Brittiläiset lääkärit Luokka:Neurologit Luokka:Brittiläiset professorit Luokka:Oxfordin yliopiston professorit Luokka:Yhdistyneen kuningaskunnan ylähuoneen jäsenet Luokka:Vuonna 1950 syntyneet Luokka:Elävät henkilöt
Conradin zu Castell-Rüdenhausen

Conradin Friedrich zu Castell-Rüdenhausen, syntynyt 10. lokakuuta 1933 Berliinissä, kuollut 1. lokakuuta 2011 Inkoossa, oli saksalainen kreivi ja kuningas Kaarle XVI Kustaan serkku. Castell-Rüdenhausen asui perheensä kanssa Inkoossa, jossa he elivät tavallista julkisuudesta pois ollutta elämää. == Elämäkerta == Conradin zu Castell-Rüdenhausenin äiti oli prinsessa Caroline Mathilde, joka puolestaan oli Kaarle XVI Kustaan äidin, prinsessa Sibyllan, sisar. Castell-Rüdenhausen syntyi Berliinissä 1933 ja tuli Suomeen opiskelemaan puutarhanhoitoa. Suomessa hän tapasi tulevan puolisonsa Märta Lönegrenin, jonka kanssa hänellä oli kaksi lasta: kreivitär Anne-Charlotte Catharina Victoria zu Castell-Rüdenhausen, sekä kreivi Carl-Eduard Friedrich Hubertus zu Castell-Rüdenhausen. Perhe veti kauppapuutarhaa Inkossa poissa julkisuudesta. Kuningas Kaarle XVI Kustaalla oli tapana vierailla serkkunsa Castell-Rüdenhausenin luona Suomessa käydessään. Castell-Rüdenhausen haudattiin Inkooseen vuonna 2011. == Lähteet == Luokka:Vuonna 1933 syntyneet Luokka:Vuonna 2011 kuolleet Luokka:Kreivit Luokka:Inkoon historia
Börje Aura

Börje Aura (k. 22. helmikuuta 1991 Tukholma) oli suomalainen televisio- ja radiotoimittaja sekä juontaja, joka teki työtä Tesvisiossa, Suomen Televisiossa ja Mainostelevisiossa 1960-luvun alkupuolelta lähtien. Hän toimi myös PR- ja mainosalan tehtävissä, mutta hänet mainitaan juontajana vielä Ylen vuosikirjassa 1971–1972. Sitten hän muutti Ruotsiin ja toimi 1970-luvulla Ruotsin radion suomenkielisessä toimituksessa. Aura toimi Suomen varhaisten television viihdeohjelmien kuten Miss Suomi -kilpailujen 1964 juontajana. Vuonna 1963 hän alkoi juontaa Mainos-TV:ssä esitettyä tietokilpailuohjelmaa nimeltä Tak-tik, jonka aiempia juontajia olivat olleet Onni Turtiainen, Kauko Kokkonen ja Matti Nukari. Syksyllä 1963 Aura toimitti myös televisiohaastattelujen sarjaa Naisia julkisuuden valokeilassa. ==Lähteet== ==Aiheesta muualla== * Luokka:Suomalaiset televisiojuontajat Luokka:Ylen toimittajat Luokka:Ruotsinsuomalaiset henkilöt Luokka:Syntymävuosi puuttuu Luokka:Vuonna 1991 kuolleet
Business Center Pohjois-Savo

Business Center Pohjois-Savo on itäsuomalainen yritysneuvonta-alan yritys. Se keskittyy yrittäjyyden ja liikeideoiden kehittämiseen Itä-Suomessa. Perustavoitteena on tukea alueen elinvoimaisuutta ja kilpailukykyä. Se on luonteeltaan palveluverkosto, joka edustaa paikallista osaamista useasta Pohjois-Savon oppilaitoksesta ja kaupungista. Business Center Pohjois-Savolla on tilat Kuopion Savilahdessa. == Historia == Business Center aloitti toimintansa 1. syyskuuta 2018. Alkuperäinen toiminta rahoitettiin hankerahoituksella, joka päättyi 31. elokuuta 2021. Hankkeen kokonaisbudjetti oli 2,2 miljoonaa euroa, ja rahoituksen lähteinä toimivat Etelä-Savon elinkeino-, liikenne- ja ympäristökeskus Euroopan sosiaalirahaston (ESR) kautta ja Pohjois-Savon liitto Euroopan aluekehitysrahaston (EAKR) kautta. Hanke arvioitiin onnistuneeksi ja sen palvelut muutettiin jatkuviksi toiminnoiksi. == Osallistuvat organisaatiot == Verkostoon kuuluvat organisaatiot tarjoavat asiantuntijapalveluita liittyen yrittäjyyden ja liiketoiminnan kehittämiseen: * Savonia-ammattikorkeakoulu * Itä-Suomen yliopisto * Savon ammattiopisto * Iisalmen kaupunki * Kuopion kaupunki * Navitas Kehitys Oy == Business Centeristä muualla == Savon Sanomat on kertonut liiketoimintakeskuksen yhteistyöstä yrittäjyyskasvatuksessa kuopiolaisen alakoulun (Puijonsarven koulu) kanssa (2020). Yleisradio ja Warkauden Lehti on uutisoivat toiminnan jatkumisesta vuonna 2021 EU-rahoituksen päätyttyä. ==Lähteet== Luokka:Pohjois-Savo Luokka:Savilahti (Kuopio)
Mirrinkidat

Mirrinkidat eli pikkuleijonankidat (Misopates) on ratamokasvien heimoon kuuluva suku, johon sisältyy kahdeksan lajia. Suvun luontaista levinnneisyysaluetta ovat Afrikan pohjois- ja itäosa, Euroopan etelä- ja keskiosa sekä Etu-Aasia ja Etelä-Aasia. Mirrinkidat ovat levinneet ihmisen mukana Euroopassa pohjoisemmaksi, Afrikassa etelämmäksi, Kaukoitään ja joillekin alueille Pohjois- ja Etelä-Amerikkaan. == Lajit == * perhomirrinkita (Misopates calycinum) * Misopates chrysothales * Misopates font-queri * Misopates marraicum * Misopates microcarpum * Misopates oranense * pikkumirrinkita eli pikkuleijonankita (Misopates orontium, syn. Antirrhinum orontium leijonankitojen suvussa) * Misopates salvagense == Lähteet == == Aiheesta muualla == * Suomen Lajitietokeskus: Mirrinkidat – Misopates Luokka:Ratamokasvit
Variksenkukat

Variksenkukat (Collinsia) on ratamokasvien heimoon kuuluva suku. Se on alunperäisin kotoisin Pohjois-Amerikasta ja on sieltä levinnyt Isoon- Britanniaan. == Lajit == * Collinsia antonina * Collinsia bartsiifolia * Collinsia callosa * Collinsia childii * Collinsia concolor * Collinsia corymbosa * Collinsia grandiflora * Collinsia greenei * kirjovariksenkukka eli variksenkukka (Collinsia heterophylla) * Collinsia latifolia * Collinsia linearis * Collinsia multicolor * Collinsia parryi * Collinsia parviflora * Collinsia rattanii * Collinsia sparsiflora * Collinsia tinctoria * Collinsia torreyi * Collinsia verna * Collinsia violacea * Collinsia wrightii == Lähteet == == Aiheesta muualla == * Finto: Kassu – Kasvien suomenkieliset nimet: Collinsia Luokka:Ratamokasvit
Monastyryska

Monastyryska () on kaupunki Ukrainan Ternopilin alueen Tšortkivin piirissä. Monastyryska sijaitsee Dnestrin vesistöön kuuluvan Koroptsijoen varrella, 90 kilometriä aluekeskus Ternopilistä lounaaseen. Joen oikealla rannalla (länsipuolella) sijaitseva osa kaupunkia kuuluu historiallis- kansatieteelliseen Opillian alueeseen, vasemman rannan puoli (itäosa, kaupungin keskusta) Podoliaan. Kansallinen maantie N18 () kulkee kaupungin läpi. Tammikuun keskilämpötila on −6,4 ja heinäkuun +19,1 celsiusastetta. Keskimääräinen vuosisademäärä on 481 millimetriä. Ukrainan tilastokeskus arvioi kaupungin väkiluvuksi 5 380 (2022). Vuonna 2001 siellä oli 6 344 asukasta, joista etnisesti ukrainalaisia oli 99,24 % prosenttia ja venäläisiä 0,62 prosenttia. Vuoden 1989 väestönlaskennassa kirjattiin asukasta. Kaupungin laitamilta on löydetty arkeologisissa tutkimuksissa paleoliittisen kauden, Tripoljen kulttuurin ja Kiovan Rusin ajan jäänteitä. Paikkakunta mainitaan historiallisissa dokumenteissa ensimmäisen kerran 1433 ja vuonna 1454 sille myönnettiin Magdeburgin kaupunginoikeudet. Ukrainan SNT:ssa kaupungin asema vuonna 1940. Ukrainan kesän 2020 aluehallintouudistuksen jälkeen Monastyryska on kuulunut Tšortkivin piiriin. Sitä ennen, vuosina 1966-2020 kaupunki oli Monastyryskan piirin piirikeskus. Kaupungin arkkitehtuurisesti ja kulttuurihistoriallisesti arvokkaisiin rakennuksiin lukeutuvat muun muassa Jumalanäidin taivaaseenastumisen kirkko (1751, katolinen kirkko), Pyhän Neitsyt Marian kirkko (1873, puukirkko) ja Pyhän Ristin ylentämisen kirkko (1892, kunnostettu 1925) sekä synagooga (1904). Районна бібліотека у Монастириську.jpg|Kirjasto. Monastyryska Catholic Church RB.jpg| Jumalanäidin taivaaseenastumisen kirkko (1751). 61-242-0001 Monastyryska Wooden Church RB.jpg| Pyhän Neitsyt Marian kirkko (1873). Monastyryska, church, 2014.JPG| Pyhän Ristin ylentämisen kirkko (1892). ==Lähteet== ==Aiheesta muualla== Luokka:Ternopilin alueen kaupungit Luokka:Tšortkivin piiri
Enkelinkukat

Enkelinkukat (Angelonia) on ratamokasvien heimoon kuuluva suku. Enkelinkukkien noin 30 lajia kasvavat alkuperäisinä Meksikossa, Karibialla, Väli- ja Etelä- Amerikassa. Suvun lajit ovat perennoja, mutta viileillä alueilla niitä kasvatetaan yleensä yksivuotisina. Ne kukkivat keväästä syksyyn. == Lajeja == Enkelinkukkiin kuuluvia lajeja ovat muun muassa meksikonenkelinkukka (Angelonia parviflora), karibianenkelinkukka (Angelonia angustifolia) ja brasilianenkelinkukka eli enkelinkukka (Angelonia gardneri). == Lähteet == == Aiheesta muualla == * Kassu – Kasvien suomenkieliset nimet: Enkelinkukat (Angelonia) * Global Biodiversity Information Facility (GBIF): Angelonia * UniProt: Taxonomy - Angelonia Luokka:Ratamokasvit
Hydroksyyliamiini-O-sulfonihappo

Hydroksyyliamiini-O-sulfonihappo (H3SNO4) on epäorgaaninen molekyyliyhdiste. Yhdistettä voidaan käyttää reagenssina orgaanisen kemian synteeseissä. == Ominaisuudet, valmistus ja käyttö == Huoneenlämpötilassa hydroksyyliamiini-O- sulfonihappo on valkoista kiteistä ainetta. Rakenteeltaan yhdiste on kahtaisioni. Yhdiste liukenee veteen ja myös metanoliin, etanoliin tai diglyymiin. Aineen vesiliuokset hydrolysoituvat happamissa oloissa hydroksyyliammonium- ja vetysulfaatti-ioneiksi ja emäksisissä oloissa typeksi ja ammoniakiksi. Hydroksyyliamiini-O-sulfonihappo reagoi useiden orgaanisten yhdisteiden kanssa ja reaktio riippuu oloista. Se on happamissa oloissa nukleofiili ja emäksisissä oloissa elektrofiili. : Hydroksyyliamiini-O- sulfonihappoa valmistetaan kuumentamalla hydroksyyliammoniumsulfaattia oleumin tai klooririkkihapon kanssa.Paul S. Tully: "Sulfonic Acids", teoksessa Kirk- Othmer Encyclopedia of Chemical Technology, John Wiley & Sons, New York, 2000Josef Ritz, Hugo Fuchs & Howard G. Perryman: "Hydroxylamine", teoksessa Ullmann's Encyclopedia of Industrial Chemistry, John Wiley & Sons, New York, 2000. : Hydroksyyliamiini-O-sulfonihappoa käytetään reagenssina useissa eri reaktioissa orgaanisen kemian synteeseissä. Se reagoi esimerkiksi karbonyyliyhdisteiden kanssa muodostaen oloista riippuen esimerkiksi nitriilejä, oksiimeja, amideja tai diatsiridiineja. Amiinien kanssa hydroksyyliamiini-O-sulfonihappo reagoi hudratsiinijohdannaisiksi ja booriyhdisteiden toimiessa pelkistiminä se reagoi alkeenien kanssa amiineiksi. Hydroksyyliamiini-O-sulfonihappoa käytetään myös useiden heterosyklisten yhdisteiden synteeseihin. == Lähteet == Luokka:Rikkiyhdisteet Luokka:Typpiyhdisteet
Hank and His Milkmen

Hank and His Milkmen oli suomalainen 1980-luvun lopulla ja 1990-luvun alussa toiminut kantrivaikutteinen poprock-yhtye. Yhtyeen tunnetuin kappale on debyyttisingle ”Viimeinen tuoppi”. Viimeinen vuonna 1990 ilmestynyt single julkaistiin nimellä Milkmen. == Kokoonpano == * Kai Niskanen – laulu * Raimo Laine – kitara, laulu * Aki Vähäaho – kitara, laulu * Köpi – basso, laulu * Jahmo – rummut, laulu Viimeisellä Milkmen-nimellä tehdyllä singlellä ”Suuri päällikkö” levyn takakannessa kokoonpanoksi ilmoitettiin: * Vähis – kitara, laulu * Kaitsu – laulu * Jarno – kitara * Örtsi – basso * Tapio – rummut == Diskografia == === Singlet === * * * * * (nimellä Milkmen) === Albumit === * * (12" EP) * == Lähteet == Luokka:Suomalaiset country-yhtyeet Luokka:Suomalaiset rockyhtyeet
Difluoridijodimetaani

Difluoridijodimetaani (CF2I2) on yhdiste, jossa hiiliatomiin on liittynyt kaksi fluori- ja kaksi jodiatomia, eli ikään kuin metaanimolekyyli, jossa vetyjen tilalla on fluoria ja jodia. Difluoridijodimetaania voidaan valmistaa dimetyyliformamidiliuoksessa lisäämällä sinne yhtä suuret ainemäärät kalium-2-bromi-2,2-difluoriasetaattia (CBrF2COOK), kaliumjodidia (KI), jodia (I2) ja kuparijodidia (CuI). Reaktio toteutetaan 40°C:n lämpötilassa kymmenen tunnin ajan ja siinä difluoridijodimetaanin saanto on 50%. Kaliumbromidifluoriasetaatti voidaan myös vaihtaa metyyli-2-bromi-2,2-difluoriasetaattiin (CBrF2COOCH3), jolloin reaktio toteutetaan 80°C:n lämpötilassa noin viiden tunnin ajan. Difluoridijodimetaanin saanto on tälläkin tavalla noin 50%:n luokkaa. Näiden kahden tavan lisäksi on muitakin mahdollisia tapoja valmistaa difluoridijodimetaania, joiden saannot vaihtelevat noin 25%–70% välillä. == Lähteet == Luokka:Organohalidit Luokka:Fluoriyhdisteet Luokka:Jodiyhdisteet
Vendée (joki)

Vendée on Sèvre Niortaisen sivujoki länsi-Ranskassa, suurimmaksi osaksi Vendéen departementin alueella. == Maantiede == Vendéen lähteet ovat L'Absien kunnassa , Deux-Sèvresin departementissa, ja se kulkee Saint-Paul-en-Gâtinen kautta, joka on Vendéen departementin rajakunta. Se kukee edelleen tämän departementin entisen pääkaupungin Fontenay-le-Comten kautta ja saapuu Charente-Maritimen departementin puolelle vähän ennen L'Île-d'Elleä, jossa se laskee Charente-Maritimeen hieman Marasnsista ylävirtaan. Vendée on 82,13 kilometriä pitkä.. == Nimen alkuperä == Nimi on esiintynyt 900-luvulla muodossa fluvium Vendre, 1000-luvulla muodoissa flumen Vendee ja Vendeia. Pierre-Henri Billyn mukaan nimi perustuu galliankieliseen sanarunkoon vindo-, joka merkitsi valkoista, loistavaa ja johon liittyi myös pyhän sivumerkitys.. == Suurimmat sivujoet == Vendéen suurimmat sivujoet ovat: * Mère, 33 km< * Tignon, 13 km * Fougéres, 12 km. == Hallinto ja omistussuhteet == Lähteestään Fontenay-le-Comten Pont-Neufiin saakka Vendée ei ole julkisessa omistuksessa, vaan sen uoma ja rannat kuuluvat sen varrella oleviin kiinteistöihin. Sen sijaan Pont-Neufista siihen kohtaan saakka, jossa joki laskee Sèvre Niortaiseen, joen omistaa valtion jokihallinto. Vendée on luokiteltu purjehduskelpoiseksi joeksi. Vuonna 2001 hyväksyttiin suunnitelma Fontenay-le- Comtea kohtaavien tulvien torjumiseksi. Vendéen koko valuma-alueelle on valmisteilla vesien järjestely- ja hoitosuunnitelma (, SAGE). == Vesistöjärjestelyt == Suurimmat Vendée-jokeen rakennetut padot ovat Albertin, Merventin ja Pierre-Brunen padot. Patoaltaiden tilavuudet ovat 3, 8,3 ja 3,05 miljoonaa kuutiometriä. Ne muodostavat departementin suurimman juomaveden lähteen, josta saadaan 20 000 – 36 000 kuutiometriä vettä vuorokaudessa. == Lähteet == == Aiheesta muualla == * Luokka:Deux-Sèvres Luokka:Vendée Luokka:Ranskan joet
Tiedustelijat (dokumenttielokuva)

Tiedustelijat on suomalainen dokumenttielokuva, joka tuli ensi-iltaan marraskuussa 2024. Toisen maailmansodan aikaisen tiedustelu-upseerin vaiettu menneisyys tulee ilmi, kun hänen pojanpoikansa, näyttelijä Joonas Saartamo alkaa tutkia isoisänsä Hannes Vehniäisen toimintaa kaukopartion johtajana. Tiedustelijat-elokuva yhdistelee sukututkimusta, historiaa ja jännityselokuvan elementtejä. Elokuvan on ohjannut ja käsikirjoittanut Ari Matikainen. Asiantuntijana ja toisena kirjoittajana on toiminut historioitsija Mikko Porvali. Tiedustelijat-elokuvan on tuottanut Kinocompany Oy tuottajanaan Matikainen ja Katja Koivisto. Elokuvan oikeudet Pohjoismaissa omistaa Scanbox Entertainment ja sen levittää Suomen elokuvateattereihin Cinemanse. ==Lähteet== == Aiheesta muualla == * Tiedustelija-elokuvan traileri Youtubessa Luokka:Vuoden 2024 suomalaiset elokuvat Luokka:Suomalaiset dokumenttielokuvat
Change (Taylor Swiftin kappale)

Change on yhdysvaltalaisen laulaja-lauluntekijä Taylor Swiftin kappale ja promosingle vuodelta 2008. Kappale julkaistiin alun perin vuoden 2008 olympialaisia varten. Kappale on mukana Yhdysvaltain olympiajoukkuetta tukevalla kokoelma-albumilla AT&T; Team USA Soundtrack, joka julkaistiin 7. elokuuta 2008.Mobile Content Bits: AT&T; Team USA Soundtrack; MediaFLO NASCAR; T-Mobile 3G; VH1's Scandalist Washington Post 7.8.2008Taylor Swift Sessions Interview AOL Music 19.12.2008. Arkistoitu. Kappale julkaistiin promosinglenä iTunesissa 8. elokuuta 2008.Taylor Swift’s Olympic Moment GAC TV 13.8.2008. Arkistoitu.Taylor Swift – Change Discogs. Viitattu 18.4.2008 Sille kuvattiin musiikkivideo.Top 10 Taylor Swift Videos AOL 9.10.2008 Kappale lisättiin myöhemmin Swiftin toiselle studioalbumille Fearless. Swift sävelsi ja tuotti kappaleen yhdessä Nathan Chapmanin kanssa.Fearless. 2008. Albumi. CD:n kansilehti Change on tyyliltään power pop -musiikkia.30 Best Taylor Swift singles ever (so far) AZ Central 12.8.2015 Kappale kertoo vaikeuksien voittamisesta. Swift on sanonut sanoitusten liittyvän hänen kokemuksiinsa ja haasteisiinsa pienessä levy-yhtiössä uran alkuaikoina. Swift kirjoitti kappaleen loppuun voitettuaan Horizon Award -palkinnon vuoden 2007 Country Music Association Awards -gaalassa. ”Change” nousi Yhdysvalloissa Billboard Hot 100 -listan sijalle 10. Siitä tuli Swiftin ensimmäinen top 10 -single.Taylor Swift - Chart History Billboard. Viitattu 18.4.2024 Single on myynyt Yhdysvalloissa kultalevyn verran.Gold & Platinum RIAA. Viitattu 18.4.2024 Swift levytti kappaleen uudelleen nimellä ”Change (Taylor’s Version)” vuonna 2021. Se julkaistiin Fearless-albumin uudella versiolla Fearless (Taylor’s Version).Taylor Swift Announces Fearless (Taylor’s Version) Tracklist (Decoded Version) Vulture 3.4.2024 ==Lähteet== ==Aiheesta muualla== * Change-kappaleen musiikkivideo * Taylor Swift - Change (Taylor's Version) -kappaleen lyriikkavideo Luokka:Vuoden 2008 kappaleet Luokka:Taylor Swiftin kappaleet Luokka:Yhdysvaltalaiset pop rock -kappaleet
Aflou

Aflou () on kaupunki ja piirikunnan keskus Laghouatin maakunnassa Algeriassa. Se sijaitsee Saharan Atlakseen kuuluvilla Amourvuorilla 110 kilometriä Laghouatista luoteeseen. Afloun kunnassa oli arviolta 149 100 asukasta vuonna 2018. Afloun kunnan pinta-ala on 405 neliökilometriä. Se rajoittuu pohjoisessa Sidi Bouzidin, idässä Oued Morran ja Oued M’Zin, etelässä El Ghichan ja lännessä Sebgagin kuntiin. Aflouta pidetään Amourvuorten pääkaupunkina. Seudun asukkaat ovat amour-heimoon kuuluvia arabeja, jotka syrjäyttivät zenata- ryhmään kuuluneet berberit 1200-luvulta lähtien. Alue tunnetaan pitkäkarvaisista villamatoistaan. Aflousta on maantieyhteydet Laghouatiin, Djelfaan, Tiaretiin ja El Bayadhiin. Kaupungissa toimii elintarvike- ja rakennustarviketeollisuutta. Ympröivällä maaseudulla tuotetaan viljaa, sipulia ja perunaa seka harjoitetaan karjanhoitoa (lampaita ja nautoja). Afloussa toimii yliopistokeskus. Paikallisia nähtävyyksiä ovat vanha moskeija ja lähiseudun kivikautiset kalliopiirrokset. ==Lähteet== Luokka:Algerian kaupungit
Chrystabell

Chrystabell (oik. Chrysta Bell Zucht; s. 20. huhtikuuta 1978 San Antonio, Texas) on yhdysvaltalainen laulaja-lauluntekijä, joka tunnetaan parhaiten yhteistyöstään elokuvataitelija David Lynchin kanssa. Chrystabell aloitti musiikin kirjoittamisen vuonna 1995 ja yhteistyönsä Lynchin kanssa vuonna 1998, ollessaan 20-vuotias. Ennen yhteistyötään Lynchin kanssa Chrystabell toimi swing-yhtye 8½ Souvenirsin laulajana, jonka kanssa hän julkaisi kaksi studioalbumia. Vuonna 1998 agentti esitteli hänet David Lynchille, josta alkoi heidän luomissuhteensa. Chrystabell ja Lynch ovat julkaisseet kaksi yhteisalbumia: This Train (2011) ja Somewhere in the Nowhere (2016). Vuonna 2017 Chrystabell esiintyi Lynchin luoman televisiosarjan Twin Peaksin kolmannella tuotantokaudella, jossa hän esitti erikoisagentti Tamara Prestonia. == Diskografia == === Sooloalbumit === * * * * === 8½ Souvenirsin kanssa === * * === David Lynchin kanssa === * * == Filmografia == Vuosi Nimi Rooli Muuta 1997 Once Upon a Time in China and America Sarah elokuva; näyttelydebyytti 2017 Twin Peaks: The Return erikoisagentti Tamara ”Tammy” Preston televisiosarja; 11 jaksoa 2018 Lasso Miss Demico Country elokuva; sivurooli == Lähteet == == Aiheesta muualla == * Kotisivut * Luokka:Yhdysvaltalaiset laulajat Luokka:Synthpop-muusikot Luokka:Vuonna 1978 syntyneet Luokka:Elävät henkilöt
Bob Olin

Robert "Bob" Lous Olin (4. heinäkuuta 1908 Brooklyn, New York – 16. joulukuuta 1956 Bronx, New York, Yhdysvallat) oli amerikkalainen ammattinyrkkeilijä, joka nyrkkeili ensin raskaassa keskisarjassa ja myöhemmin urallaan raskaassa sarjassa. Hän saavutti raskaan keskisarjan maailmanmestaruuden marraskuussa 1934 menettäen sen lokakuussa 1935. Suomalaisille Bob Olin tuli tunnetuksi Gunnar Bärlund vastustajana Bärlundin ensimmäisen Amerikan vierailun aikana keväällä 1937. Olinin ura päättyi helmikuussa 1939. == Kohti raskaan keskisarjan MM-ottelua == Bob Olin syntyi amerikanjuutalaiseen perheeseen New Yorkin Brooklynissä. Siellä hän aloitti nyrkkeilyn 1920-luvun jälkipuoliskolla. Bob Olin nyrkkeili amatööriurallaan ennen siirtymistä ammattilaiseksi elokuuhun 1928 mennessä menestyksekkäästi kaikkiaan 35 amatööriottelua. Olin siirtyi raskaan keskisarjan ammattilaiseksi kokien ensimäisen tappion 19. ammattilaisottelussaan helmikuussa 1929. Sen jälkeen Olin nyrkkeili saavuttaen niin voittoja kuin tappioita. Keväällä 1934 hän otteli kaksi kertaa kanadalaista entistä keskisarjan maailmanmestari Lou Brouillardia vastaan kokien molemmissa kohtaamisissa pistetappion. Marraskussa 1934 Olin pääsi raskaan keskisarjan mestaruusottelun hallitsevaa mestaria Maxie Rosenbloomia vastaan. Olin otti pistevoiton ja sai näin MM-tittelin, jonka hän menetti lokakuussa 1935 John Henry Lewisille. Pian sen jälkeen hän koki tappiot Kanadan Al McCoylle raskaassa keskisarjassa ja walesiläiselle Tommy Farrille raskaassa sarjassa. Tappiota Farrille pidettiin kyseenalaisena, sillä Farr kävi lattiassa kaksi kertaa ottelun aikana. == Uralla myös ottelu Bärlundin kanssa == Maaliskuussa 1937 aikana Bob Olin kohtasi suomalaisen Gunnar Bärlundin, joka oli tullut syksyllä 1936 Yhdysvaltoihin otellen seitsemän ottelua, joista yhtenä Olinia vastaan. Olin otti selvän pistevoiton Bärlundista. Olin nousi vähän myöhemmin otsikoihin Suomessa, kun Bärlund taustajoukkoineen suunnitteli ulkoilmaottelua kesäksi 1938 Bärlundin ja Olinin välillä juuri valmistuneella Helsingin olympiastadionilla. Ottelu jäi kuitenkin ideatasolle. Kesäkussa 1937 Bob Olin pääsi vielä yrittämään voittoa raskaan keskiarjan mestaruuden haltijasta John Henry Lewisistä, mutta koki jälleen tappion. Tämän jälkeen Olin otteli vielä yhdeksän ottelua helmikuuhun 1939 mennessä. Niistä kaksi viimeistä hän otteli Australiassa. Kaikkiaan Olin otteli 86 ammattilaisottelua yli 10 vuotta kestänellä ammatilaisurallaan. Niissä hän saavutti 55 voittoa ja 27 tappiota. == Elämä ammattinyrkkeilyuran jälkeen == Yhdentoista vuoden nyrkkeilyn jälkeen Olin vetäytyi kehästä vuonna 1939 yrittämättä koskaan palata. Sotavuosina hän palveli rannikkovartiossa ja sodan jälkeen aikaisempaa uraansa Wall Streetin välitysliikkeessä. Vuonna 1946 Olin avasi oman ravintolansa New Yorkissa. Vuonna 1951 hänellä diagnosoitiin sydänsairaus, ja hän joutui kerran sairaalaan joulukuussa 1956 hän kuoli sydänkohtaukseen 48 vuoden iässä. == Viitteet == Luokka:Yhdysvaltalaiset nyrkkeilijät Luokka:Amerikanjuutalaiset Luokka:Vuonna 1908 syntyneet Luokka:Vuonna 1956 kuolleet
Dobrinka Tabakova

Dobrinka Tabakova (s. 1980) on bulgarialainen säveltäjä. Tabakova syntyi Plovdivissa ja muutti Lontooseen 11-vuotiaana opiskelemaan pianonsoittoa ja sävellystä. Hän opiskeli muun muassa Royal Academy of Musicissa ja valmistui lontoolaisesta Guildhall School of Music and Dramasta. Tabakovan säveltämää musiikkia on kuultu ympäri maailman. Hän sävelsi teoksen "Praise" Elisabet II:n valtaanastumisen 50-vuotisjuhlallisuuksiin. == Lähteet == Luokka:Bulgarialaiset säveltäjät Luokka:Vuonna 1980 syntyneet Luokka:Elävät henkilöt
Borjana Krišto

Borjana Krišto (os. Krželj; s. 13. elokuuta 1961 Livno) on Bosnian ja Hertsegovinan nykyinen pääministeri. Hän on ollut virassa tammikuusta 2023 lähtien. Krišto oli Bosnian ja Hertsegovinan presidentti vuosina 2007-2011. Hän on ensimmäinen nainen, joka on ollut sekä maansa presidentti että pääministeri. Krišto on kansallisuudeltaan kroaatti. Hänen puoluekantansa on Kroatian demokraattinen liitto Bosnia-Hertsegovinassa (HDZ). Krišto on opiskellut lakia Banja Lukan yliopistossa ja ennen poliittista uraansa hän toimi asianajajana ja toimi aikaisemmin myös oikeusministerinä. == Lähteet == Luokka:Bosniahertsegovinalaiset poliitikot Luokka:Vuonna 1961 syntyneet Luokka:Elävät henkilöt
Patricia Russo

Patricia Russo (s. 1952) on yhdysvaltalainen liike-elämän vaikuttaja. Hänet tunnetaan erityisesti Lucent Technologies’n sekä Alcatel-Lucentin toimitusjohtajana. Forbes nimesi Russon maailman 10. vaikutusvaltaisimmaksi naiseksi vuonna 2006. Russon sanottiin 2006 pelastaneen Lucentin konkurssin partaalta. Hän lähti Alcatel-Lucentista vuonna 2008. Hänellä oli jo hallituspaikat Alcoassa ja Merckissä, ja 2009 hän liittyi General Motorsin hallitukseen. Hän alkoi käyttää aikaansa myös huumeidenvastaisen järjestön työhön. == Lähteet == Luokka:Vuonna 1952 syntyneet Luokka:Yhdysvaltalaiset henkilöt Luokka:Elävät henkilöt
Aitojasmiini

Aitojasmiini (Jasminum grandiflorum) on jasmiinien sukuun kuuluva ainavihanta tai kesävihanta kasvi. == Ulkonäkö == Aitojasmiinikasvi voi kasvaa korkeintaan viisimetriseksi. Se kasvaa pensaana, jolla on pitkät oksat. Sen lehdykät ovat puikeita ja väriltään tummanvihreitä. Sen kukat ovat valkoisia ja halkaisijaltaan noin 5 senttimetriä. Kukkien nuput ovat vaaleanpunaisia ja kukat aukeavat aamuisin. Aitojasmiini kasvattaa harvoin marjoja, jotka ovat kypsinä väriltään mustia. == Levinneisyys ja elinympäristö == Aitojasmiinia tavataan luonnonvaraisena itäisessä Afrikassa ja eteläisessä Aasiassa. Kasvia on myös viety Väli-Amerikkaan ja Boliviaan. Sitä kasvaa trooppisilla ja subtrooppisilla alueilla sekä monsuunialueilla. Kasville suotuisat kasvupaikat ovat aurinkoiset tai puolivarjoiset paikat sekä raikkaat, kosteat maastot. == Käyttö == Aitojasmiinia käytetään lääkkeenä esimerkiksi yskään, päänsärkyyn, skorpioninpistoihin sekä ihotauteihin. Kasvista valmistetaan jasmiiniöljyä, jota käytetään esimerkiksi lihasrelaksanttina sekä lisääntymisjärjestelmän stimulanttina, ja minkä lisäksi se on käytössä hajusteteollisuudessa. Aitojasmiinia käytetään lisäksi teen mausteena Kiinassa ja Indonesiassa, sekä esimerkiksi uskonnollisissa tilaisuuksissa. Aitojasmiinia käytetään koristekasvina. == Lähteet == == Aiheesta muuallla == * Kassu – Kasvien suomenkieliset nimet: Aitojasmiini (Jasminum grandiflorum) * UniProt: Taxonomy - Jasminum grandiflorum * Global Biodiversity Information Facility (GBIF): Jasminum grandiflorum * Useful Tropical Plants: Jasminum grandiflorum * Flora of China: Jasminum grandiflorum * PheroBase: Floral volatiles of Jasminum grandiflorum Luokka:Oliivikasvit Luokka:Pensaat Luokka:Lääkekasvit
Villi robotti

Villi robotti () on vuonna 2024 ensi-iltansa saanut yhdysvaltalainen animaatioelokuva, joka perustuu Peter Brownin samannimiseen kirjasarjaan. Elokuvan on ohjannut Chris Sanders, ja se sai maailmanensi-iltansa Toronton elokuvajuhlissa 8. syyskuuta. Elokuvan teatteriensi-ilta oli sekä Yhdysvalloissa että Suomessa 27. syyskuuta. == Ääninäyttelijät == Alkuperäinen ääninäyttelijä Suomenkielinen ääninäyttelijä Rooli Lupita Nyong’o Heljä Heikkinen Roz Pedro Pascal Paavo Kerosuo Fink Kit Connor Boone Storm (pieni) Riku Leskinen Toivo Luoma (pieni) Brightbill Bill Nighy Jarmo Koski Kaulanen Stephanie Hsu Mirjami Heikkinen Vontra Catherine O’Hara Riitta Havukainen Roosa Matt Berry Robin Svartström Masa Mark Hamill Markus Bäckman Okko Ving Rhames Sam Huber Vasama Raphael Alejandro Lucas Timperi Nokkis Alexandra Novelle Viivi Helisalo Pyrytär Paul-Mikél Williams Kuura Rossi Sulkis Eddie Park Vilppu Uusitalo Kaakanen Muissa rooleissa: Aada Varajärvi, Aino Kämppi, Antti L. J. Pääkkönen, Elna Sallinen, Emma Louhivuori, Etta Kämppi, Joonathan Kettunen, Julius Nuora, Kosmo Sallinen, Liisa Ahonen, Markus Niemi, Mikko Renfors, Minttu Juurikas, Miro Herranen, Osku Ärilä, Otava Rossi, Pinja Hanski ===Suomenkielinen versio=== Dubbausstudio: Eurotroll Ohjaus: Mikko Renfors Käännös: Marko Hartama Tuotantopäällikkö: Pinja Hanski == Lähteet == == Aiheesta muualla == * Luokka:Vuoden 2024 yhdysvaltalaiset elokuvat Luokka:Yhdysvaltalaiset animaatioelokuvat Luokka:DreamWorksin elokuvat Luokka:Universal Picturesin elokuvat Luokka:Elokuvat roboteista Luokka:Elokuvat eläimistä Luokka:Lastenkirjoihin perustuvat elokuvat
Nousussa taas

Nousussa taas on suomalaisen laulaja-lauluntekijä Lyytin 1. syyskuuta 2023 julkaistu kolmas studioalbumi. Albumi julkaistiin Universal Music Groupin omistaman Johanna Kustannuksen kautta. Albumin on tuottanut kosketinsoittaja Antti Vuorenmaa ja tuottaja Väinö Karjalainen. Albumilla kuulussa bändissä oli mukana Tiia Schwartz, Samuli Arrela ja Lassi Ylönen. Albumin ensimmäinen single Ennätyshelteet julkaistiin 17. kesäkuuta 2022. Ennen albumin julkaisua julkaistiin myös sen sisältämät kappaleet Katastrofin laajuus (21. helmikuuta 2023), 100 kaunaa (28. huhtikuuta 2023) ja Omakuva (11. elokuuta 2023) == Kappaleet == # # # # # # # # # # == Vastaanotto == Lyyti voitti jo ennen albuminsa julkaisua singlellään Ennätyshelteet Junnu Vainion vuoden 2022 sanoituspalkinnon. Lyyti oli albuminsa johdosta ehdolla vuoden 2024 Emma Gaalassa Vuoden Alternative ja Kriitikoiden valinta -kategorioissa, mutta jäi palkinnotta. Nousussa taas -albumi palkittiin Karjalaisen Vuoden kulttuuriteko -palkinnolla. == Lähteet == Luokka:Vuoden 2023 albumit
Väinö Karjalainen

Väinö Karjalainen (s. 27. tammikuuta 1995) on muusikko ja tuottaja. Hän on osalle tuttu myös vuonna 2023 televisioon palanneesta Levyraati-ohjelmasta osana vakiopaneelia. Väinö on suomenkielistä rockia esittävän Tiisu-yhtyeen basisti (2013-). Basistiuden lisäksi hän on myös äänittänyt, tuottanut sekä miksannut muiden muassa seuraaville artisteille: J. Karjalainen, Ursus Factory, Arppa, Sepikka ja Lyyti. Väinö Karjalainen on yhteistyössä Pekka Nisun kanssa perustanut Kvark-studion vuonna 2017. Väinö Karjalainen on Jukka Karjalaisen ja Kati Bergmanin poika. Hänestä onkin sanottu kertovan J. Karjalaisen säveltämä ja esittämä kappale Missä se Väinö on? ==Lähteet== Luokka:Suomalaiset musiikkituottajat Luokka:Elävät henkilöt Luokka:Vuonna 1995 syntyneet
Essi Kesti

Essi Kesti (s. 3. heinäkuuta 1998) on suomalainen pesäpalloilija. Kesti edustaa Superpesiksessä pelaavaa Rauman Feraa. Hän on edustanut Superpesiksessä myös kasvattajaseuraansa Kempeleen Kiriä. Hän pelaa ulkokentällä kolmospolttajana ja sisäpelissä etenijänä tai vaihtajana. Kesti on pelannut yhden naisten Itä-Länsi-ottelun vuonna 2021. Kesti on pelannut 166 Superpesiksen runkosarjan ottelua. Näissä otteluissa hän on lyönyt 11 kunnaria ja 28 tavallista juoksua, tuonut 109 juoksua ja kerännyt 555 kärkilyöntipistettä. Kesti on pelannut 25 Superpesiksen ylempien pudotuspelien ottelua. Näissä otteluissa hän on tuonut yhdeksän juoksua ja kerännyt 55 kärkilyöntipistettä. Tilastot päivitetty kauden 2023 jälkeen. == Lähteet == Luokka:Suomalaiset pesäpalloilijat Luokka:Vuonna 1998 syntyneet Luokka:Elävät henkilöt
Emma Plasschaert

Emma Plasschaert (s. 1. marraskuuta 1993 Oostende) on belgialainen kilpapurjehtija. Hän on kaksinkertainen maailmanmestari Laser Radial -luokassa, joka 2020-luvulla sai nimekseen ILCA 6. Plasschaert sijoittui vuodelle 2021 siirretyissä Tokion olympialaisissa Laser Radialissa neljänneksi neljä pistettä pronssimitalisti Marit Bouwmeesterille hävinneenä. Hän voitti maailmanmestaruuden vuosina 2018 ja 2021 sekä saavutti MM-pronssia vuosina 2022 ja 2024.* == Lähteet == Luokka:Belgialaiset kilpapurjehtijat Luokka:Vuonna 1993 syntyneet Luokka:Elävät henkilöt
Charlotte Rose

Charlotte Rose on Thaimaassa syntynyt yhdysvaltalainen kilpapurjehtija. Hän on saavuttanut ILCA 6 -luokassa MM-hopeaa vuonna 2024. Rose voitti myöhemmin ILCA 6:ksi muuttuneessa Laser Radial -luokassa nuorten maailmanmestaruuden vuosina 2017 ja 2018. Hän osallistui aikuisten MM-kilpailuihin ensimmäisen kerran vuonna 2016 ja ylsi toisella yrittämällään yhdeksänneksi vuonna 2019. Vuosina 2020 ja 2022 hän ei yltänyt kymmenen parhaan joukkoon. Vuonna 2023 hän sijoittui viidenneksi. Vuonna 2024 hän saavutti MM-hopeaa edellään vain Tanskan Anne-Marie Rindom. Pan-Amerikan kisoissa 2019 Rose saavutti hopeaa. Rose on opiskellut kinesiologiaa Jacksonvillen yliopistossa Floridassa. == Lähteet == Luokka:Yhdysvaltalaiset kilpapurjehtijat Luokka:Syntymävuosi puuttuu Luokka:Elävät henkilöt
Maud Jayet

Maud Jayet (s. 3. huhtikuuta 1996) on sveitsiläinen kilpapurjehtija. Hän on kaksinkertainen MM-hopeamitalisti ILCA 6 -luokassa. Jayet sijoittui vuodelle 2021 siirretyissä Tokion olympialaisissa Laser Radialissa 19:nneksi. Hän kilpaili aikuisten MM-kilpailuissa ensimmäisen kerran vuonna 2014 mutta jäi kahdella ensimmäisellä yrittämällään kauas kärjestä. Vuonna 2017 hän sijoittui 18:nneksi ja ylsi seuraavana vuonna yhdeksänneksi. Vuosina 2019–2020 hän oli 17:s ja 16:s, ja vuonna 2021 hän palasi yhdeksänneksi. Vuosina 2022 ja 2023 hän saavutti MM-hopeaa. Vuonna 2024 hän sijoittui MM-kilpailuissa neljänneksi. == Lähteet == Luokka:Sveitsiläiset kilpapurjehtijat Luokka:Vuonna 1996 syntyneet Luokka:Elävät henkilöt